HeTree/MevakerConcSen huggingface dataset:
ללא התאמות עתיות אלה, עלולה להימנע ממועמדים ראויים ההזדמנות להגיש מועמדותם לתפקידים במגזר הציבורי מחד, ומאידך המערכת עלולה להפסיד הזדמנות לגייס מועמדים בעלי כישורים שיכולים לתרום לה.
בהתייחסותה מנובמבר 2015 לממצאי הביקורת ציינה נש"ם, כי עדכון תחום ההשכלה בדרישות הסף נעשה על ידיה מפעם לפעם, כאשר מובא לידיעתה מידע על שינוי במסלולי לימוד.
בנוסף לכך ציינה נש"ם, כי עוד טרם הביקורת, הנחה נציב שירות המדינה להקים ועדה פנימית שתקבע את השיטה לקבלת עדכונים במסלולי הלימוד, ואת האופן שבו יועברו אלה לגורמים האחראים לנושא בנש"ם ובמשרדי הממשלה.
סדרי עבודה של ועדת הבוחנים על פי התקש"יר, על ועדת בוחנים במכרז לבחור את המועמד המתאים לתפקיד על פי האינטרס הציבורי.
מילוי תפקיד זה ייעשה תוך הימנעות מניגוד עניינים, תוך שמירה על כללי יושר, הגינות ושוויון, ומתוך חובה לנהוג ללא פניות וללא משוא פנים.
שם הדוח: משרד הביטחון - הליכים לאיוש משרות במשרד הביטחון מסגרת הפרסום: דוח שנתי 66ב שנת פרסום: התשע"ו- 2016 התקשי"ר אינו מתייחס להגדרות של שמונת תחומי ההערכה המפורטים בגיליון הציונים, אשר לפיהם חברי ועדת הבוחנים מעריכים ומדרגים את המועמדים.
לפני תחילתו של כל מכרז, מרכזת הוועדה35 מנחה ומדריכה את חברי ועדת הבוחנים, בין היתר, לגבי גיליון הציונים, אופן הדירוג, הבעייתיות במתן ציונים נמוכים מאוד בתחומים של השכלה וניסיון ובנושא העדפה מתקנת (עוד בנושאים אלה ראו להלן).
לאחר מכן מוקדשת כמחצית השעה לסקירת המשרה נשוא המכרז ולעיון בתיקי המועמדים.
באמצע שנת 2012 ,, בעקבות הביקורת הקודמת, עדכן אמ"ש את נוהל העבודה לוועדת בוחנים המוגש לעיונם של חבריה לפני תחילת עבודתם על מנת ליצור אחידות ושקיפות בדרכי הבחירה של המועמדים (להלן - נוהל ועדת הבוחנים 36 ).
החל מינואר 2013 ניהול ועדת הבוחנים במשהב"ט נעשה באמצעות מערכת ממוחשבת, כך שמרכזת הוועדה יכולה בכל רגע נתון במהלך ישיבת הוועדה לראות את הציונים שמעניקים חברי הוועדה למועמדים השונים (חברי הוועדה עצמם אינם נחשפים לציונים שעמיתיהם העניקו למועמדים), וכאשר חברי הוועדה מעניקים ציונים נמוכים ב מיוחד ( 1 או2 מתוך9 ) המערכת מסמנת אותם ומרכזת הוועדה יכולה לפנות לחברי הוועדה שהעניקו את הציונים הנמוכים, ולהציע להם לשקול אם להשאיר את הציונים הנמוכים על כנם או לשנותם.
דירוג מועמדים בהתאם למרכיבי השכלה וניסיון בביקורת הקודמת צוין כי הציונים שנציגי משהב"ט נתנו בתחום ההשכלה לא שיקפו באופן הולם את השכלתם של המועמדים בפועל, וכי נמצאו פערים גדולים בין הציונים שנתנו חברי ועדה שונים לאותו מועמד במרכיב אובייקטיבי זה, בלי שהדבר נומק בפרוטוקול.
עוד צוין, שעל פי פרוטוקולי הוועדות, מרכזות הוועדות שנחשפו לגיליונות הציונים של כל אחד מחברי ועדת הבוחנים לא העירו ליו"ר הוועדה על הבעייתיות במתן ציונים בתחום ההשכלה.
נוכח זאת, העיר אז משרד מבקר המדינה לאמ"ש ולנש"ם, כי ראוי שנושא זה יובהר במסגרת נוהל ועדת הבוחנים, וכי על אף שכל חבר בוועדת הבוחנים רשאי לדרג את המועמדים כראות עיניו, מן הראוי שיו"ר הוועדה יבחן עם יתר חברי הוועדה אם יש הצדקה לקיומם של פערים קיצוניים בציונים, ויקפיד לרשום בפרוטוקול את הנימוקים שחברי הוועדה נתנו לפערים אלה.
בהתייחסותה מאוקטובר 2011 לממצאי הביקורת הקודמת ציינה נש"ם, כי תנחה את יו"ר הוועדה "לפרט מצבים אלה בפרוטוקול ולנמק בסופם של דברים את בחירת המועמדים גם בהתייחס לפערים בהערכות".
הביקורת הנוכחית העלתה, כי בשישה מכרזים נתנו חברי ועדת הבוחנים ציונים בתחומי ההשכלה והניסיון שלא שיקפו את המצב לאשורו, וכי היו פערים גדולים בין ציונים שנתנו חברי ועדה שו נים בוועדת הבוחנים לאותו מועמד.
יתר על כן, במקרים אלה גם לא צוינו בפרוטוקול באופן הנדרש הנימוקים שחברי הוועדה נתנו לפערים אלה או למתן הציונים הנמוכים.
עם זאת, בביקורת עלה כי חל שיפור ניכר בתחום רישום הפרוטוקולים, וכי רובם אכן נכתבים במפורט.
35 משרדי ממשלה מנהלים מכרזים שבהם דרגת השיא היא 22 ( בדירוג המינהלי ומקבילותיה43 בדירוג המח"ר) ומרכזת הוועדה היא בדרך כלל מיחידת המכרזים במשרד הממשלתי שבו מתקיים המכרז, ואילו נש"ם מנהלת מכרזים מדרגה 23 ( בדירוג המינהלי ומקבילותיה44 )בדירוג המח"ר ומעלה, ומרכזת הוועדה היא נציגת נש"ם.
נוהל פנימי של אמ"ש משרד הביטחון 231 .
:שם הדוח משרד הביטחון - הליכים לאיוש משרות במשרד הביטחון מסגרת הפרסום: דוח שנתי 66ב שנת פרסום: התשע"ו- 2016 משרד מבקר המדי נה חוזר ומוסיף על הערתו מהביקורת הקודמת, כי קיומם של מקרים שבהם הציונים בתחומי ההשכלה והניסיון אינם משקפים באופן הולם את נתוני המועמד בפועל, מעורר ספק, שמא בחלק מהמקרים ניתן הציון כדי לקדם מועמד מועדף.
משרד מבקר המדינה מעיר, שגם אם הציונים בוועדת הבוחנים משקפים את עמדתם האישית של חברי הוועדה וחברי הוועדה האחרים אינם רשאים להתערב בכך, ראוי שפערים משמעותיים בציונים, בעיקר בתחומים אובייקטיביים כמו השכלה וניסיון, יתבררו במהלך דיוני הוועדה ויקבלו ביטוי מפורט בפרוטוקול.
בהתייחסותו מנובמבר 2015 לממצאי הביקורת ציי ן משהב"ט, כי לא קיבל הנחיה מנש"ם כיצד לפרט בפרוטוקולים מצבים של פערים משמעותיים בציונים במרכיבי ההשכלה והניסיון.
בירור שערכו נציגי משרד מבקר המדינה עם הממונה על מערכת הביטחון בנש"ם העלה, כי היא אכן לא פרסמה את ההנחיות האמורות אף על פי שבמסגרת התייחסותה לממצאי הביקורת הקודמת, ציינה שתעשה כן.
בהתייחסותה מנובמבר 2015 ציינה נש"ם, כי בקרוב תפרסם "נוהל ביצוע לאיוש משרות באמצעות מכרזים בשירות המדינה", ובו יפורטו הנחיות בנוגע לדירוג מועמדים בהתאם למרכיבי השכלה וניסיון ותרומתם או מידת הרלוונטיות של מרכיבים אלה לתפקיד הרלוונטי.
משרד מבקר המדינה רואה כליקוי את העובדה שבמשך למעלה מארבע שנים לא פרסמה הממונה על מערכת הביטחון בנש"ם, גב' איילה גונן-אושרי, את ההנחיה האמורה.
מן הראוי שנש"ם תפרסם בהקדם האפשרי את הנוהל שאותו ציינה בהתייחסותה מנובמבר 2015 .
יצוין כי בדרישות הסף לאחד המכרזים שנוהל על ידי נש"ם, נדרש בין היתר "ניסיון של 7 ,שנים בניהול קשרים עם גורמים בינלאומיים בתחומים: ניהול פיתוח וייצור מערכות לחימה תורת לחימה, ניהול שיווק ומכירות בתחום הביטחוני".
עם זאת, בפרוטוקול ועדת הבוחנים נכתב כי "הוועדה קיבלה הסברים כי ה תפקיד קריטי לתעשייה הביטחוני ת הישראלית.
הוועדה לא מצאה באף אחד מהמועמדים ניסיו ן מספיק בפיתוח מערכות לחימה, בניין כוח וניהול מערכת שהינם הכרחיים לניהול מוצלח בתפקיד זה".
משרד מבקר המדינה מעיר, כי למעשה הנימוק לאי-התאמתם של מי מהמועמדים לתפקיד לא נבע מדרי שות המשרה, כפי שפורסמו במסגרת המכרז.
הדרישות למשרה התמקדו כאמור בניסיון בניהול קשרים בין-לאומיים בתחומים המפורטים לעיל.
על פי הפרוטוקול, החליטה הוועדה שלא לבחור במי מהמועמדים לא משום שלא היו בעלי ניסיון בניהול קשרים בין-לאומיים בתחומים כפי שפורטו במכרז, אלא משום שלא היו בעלי ניסיון בתחומים שאותם היא פירטה בפרוטוקול הוועדה.
נציג ועד העובדים, שהיה בדעת מיעוט, סבר "שהמועמדים כולם עונים לתנאי המכרז בכל הפרמטרים נשוא מכרז זה".
משרד מבקר המדינה מעיר לאגף בחינות ומכרזים בנש"ם, האמון על קביעת מדיניות בהליכי המיון והגיוס התעסוקתי בשירות המדינה, כי עליו להנחות ולחדד בפני חברי ועדות בוחנ ים שאין לפסול מועמדים במכרז בשל נימוקים שאינם מקבלים ביטוי בדרישות הסף של המשרה, שכן פסילה שכזו מנוגדת לעקרונות המכרזים ולכללי מינהל תקין.
שם הדוח: משרד הביטחון - הליכים לאיוש משרות במשרד הביטחון מסגרת הפרסום: דוח שנתי 66ב שנת פרסום: התשע"ו- 2016 העדפה מתקנת וייצוג הולם לנשים בביקורת הקודמת עלה, כי באחד המכרזים שנבדקו לא נבחרה מועמדת על אף שדורגה במקום הראשון ובלי שוועדת הבוחנים שקלה את כל הטעמים של העדפה מתקנת, ובכך פעלה שלא בהתאם להוראות החוק.
כמו כן, ועדת הבוחנים לא נימקה כראוי בפרוטוקול את החלטתה.
משרד מבקר המדינה ציין אז, כי על נש"ם ועל משהב"ט לתת את הדעת לנושא הייצוג ההולם, ולפעול ביתר שאת להשגתו.
ביוני 2012 פרסם נציב שירות המדינה, עו"ד משה דיין, חוזר בנושא העדפה מתקנת במכרזים37 .
לגבי הרישום בפרוטוקול צוין בחוזר, כי "לא די באמירה כללית כי לא נמצאו כישורים דומים.
החלטת הוועדה צריכה להיות מנומקת באופן שיצוין מדוע נבחרו אלו מהמועמדים שבהם בחרה הוועדה, בפירוט כישוריהם ביחס לכישורי המועמדים האחרים".
גם בנוהל ועדת הבוחנים, שמגישה מרכזת הוועדה לעיונם של חברי הוועדה בעת התכנסותה, מצוין שכאשר הוועדה אינה בוחרת במועמד שזכאי להעדפה מתקנת, עליה לנמק זאת בפרוטוקול, תוך פירוט תוכן הדיון שערכה בסעיף העדפה מתקנת.
גם בביקורת הנוכחית עלה, כי במכרז מנובמבר 2013 לא נבחרה מועמדת שדורגה במקום הראשון.
ועדת הבוחנים החליטה לבחור כזוכה במועמד שדורג שני, על אף שכל חברי ועדת הבוחנים העניקו למועמדת ציונים גבוהים יותר או שווים לאלה של המועמד שדורג שני, בלי שהדבר נומק כראוי בפרוטוקול.
יתרה מכך, ועדת הבוחנים גם לא הפעילה העדפה מתקנת.
הוועדה ציינה כי למועמד השני יתרון נוכח ניסיונו התעסוקתי, אך ניסיון זה כלל לא הוגדר בדרישות הסף למשרה.
לא זו אף זו, ההערה בדבר היתרון של המועמד עלתה רק בשלב הסופי של המכרז, והיא אף לא קיבלה ביטוי בציונ ים שנתנו חברי הוועדה למועמדים ברכיב זה, שכן בדיקת הפרוטוקול העלתה כי כל חברי הוועדה העניקו לשני המועמדים ניקוד זהה ברכיב הניסיון.
לדעת משרד מבקר המדינה, אם זו הייתה עמדתם של חברי הוועדה, מצופה היה שהיא תקבל ביטוי כבר בשלב מתן הניקוד לכל מועמד ברכיב זה, או לכל הפחות שתנומק כראוי בפרוטוקול, כפי שמנחים החוזר מטעם נציב שירות המדינה מיוני 2012 .
ונוהל ועדת הבוחנים המשרדי בהתייחסותו מנובמבר 2015 לממצאי הביקורת ציין משהב"ט כי "כל סעיפי הפרוטוקול המתייחסים לסוגיית העדפה מתקנת מנומקים ומפורטים כדבעי ועומדים במבחן הס בירות והמנהל התקין".
משרד מבקר המדינה מעיר למשהב"ט כי בנסיבות מקרה זה, נוכח הבחירה החריגה במועמד על פני המועמדת, שאף דורגה ראשונה, סעיפי הפרוטוקול המתייחסים לסוגיית ההעדפה המתקנת אינם מנומקים ומפורטים כדבעי, ואין בהם תיאור כנדרש של תוכן הדיון שנערך בנושא ה העדפה המתקנת, ולכן ספק אם עומדים במבחני הסבירות והמינהל התקין במלואם.
37 החוזר נכנס לתוקפו ב- 1.
:שם הדוח משרד הביטחון - הליכים לאיוש משרות במשרד הביטחון מסגרת הפרסום: דוח שנתי 66ב שנת פרסום: התשע"ו- 2016 משרד מבקר המדינה מעיר לממונה על מערכת הביטחון בנש"ם ולראש אמ"ש במשהב"ט, כי עליהם לוודא שעובדי נש"ם, נציגי המשרדים האחרים ועובדי משהב"ט המשמשים כחברים בוועדות בוחנים, יקפידו לפעול בהתאם להוראות החוק, התקשי"ר והנחיות נש"ם בדבר העדפה מתקנת.
בהתייחסותה מנובמבר 2015 ציינה נש"ם, שהביקורת מקובלת עליה וכי "נוהל ביצוע לאיוש משרות באמצעות מכרזים בשירות המדינה", כאמור לעיל, כולל בהרחבה גם הנחיות בנושא העדפה מתקנת.
נציג ועד העובדים כחבר ועדת בוחנים במקום נציג ההסתדרות - בתקשי"ר38 נקבע, כי אחד מחברי ועדת הבוחנים במכרז פנימי יהיה נציג ההסתדרות, שהוא בא כוח האיגוד המקצועי הרלוונטי.
עוד נקבע בתקשי"ר 39 , כי "חבר ועדת בוחנים שאינו נציג המשרד בוועדה, לא יהיה עובד של המשרד בו משובצת המשרה.
אלא במקרים חריגים באישור נציב שירות המדינה".
יודגש, שהרכבי ועדות הבוחנים הקבועים בתקשי"ר מכתיבים רוב לנציגים מחוץ למשרד על פני הנציגים המשרדיים.
בין משהב"ט להסתדרות השתרש במהלך השנים נוהג, ולפיו במקום נציג ההסתדרות יושב במכרזים הפנימיים במשהב"ט אחד מחברי ועד העובדים.
נוהג זה עוגן בכתב במאי 2013 על ידי מחזיק תיק מערכת הביטחון בהסתדרות והועבר לממונה על מערכת הביטחון בנש"ם.
האישור הגורף לכך שנציג ההסתדרות בוועדות בוחנים במשהב"ט יהיה נציג ועד העובדים, אינו עולה בקנה אחד עם הוראות התקשי"ר.
הגם שהתקשי"ר מאפשר חריגה מההוראות, הרי שמנוסחו ניתן להבין שאישור שכזה אינו יכול להיות גורף, ובכל מקרה עליו לקבל את אישור נציב שירות המדינה.
בביקורת עלה, כי האישור שהעבירה ההסתדרות לנש"ם לא הועבר כנדרש לאישורו של נציב שירות המדינה, ואף אין בו הבהרה כי הוא מיועד למקרים חריגים בלבד.
הלכה למעשה, מתן האישור החריג למשהב"ט מביא למצב שבאף לא אחת מוועדות הבוחנים קיים רוב לנציגים חיצוניים, כנדרש בתקשי"ר.
כך למשל, ביולי 2014 נערך מכרז פנימי לתפקיד משנה למנכ"ל משהב"ט.
המכרז התנהל בנש"ם בפני ועדה, שכתוצאה מצבר נסיבות הרכבה לא ענה לתנאי התקשי"ר: ראשית, הוועדה מנתה שלושה חברים במקום ארבעה40 , ושנית, היא הייתה אמורה לכלול שלושה נציגים חיצוניים מתוך ארבעת החברים: נציג ממשרד ממשלתי אחר, נציג הסתדרות ונציג מטעם נש"ם.
אך מהנציג הממשלתי האחר נבצר מלהגיע ומנהלת אגף בחינות ומכרזים בנש"ם אישרה שהוועדה תתכנס בלעדיו; נציג ההסתדרות בוועדה היה יו"ר ועד העובדים .
)(ג 40 ועדות בוחנים לתפקידים בכירים מונות ארבעה חברים, ולתפקידים זוטרים- שלושה.
שם הדוח: משרד הביטחון - הליכים לאיוש משרות במשרד הביטחון מסגרת הפרסום: דוח שנתי 66ב שנת פרסום: התשע"ו- 2016 במשהב"ט, כפועל יוצא של ההסדר האמור; והממונה על מערכת הביטחון בנש"ם הייתה נציגת נש"ם ששימשה גם כיו"ר הוועדה.
בכך, מנתה הוועדה בפועל נציג חיצוני אחד בלבד.
עוד עלה בביקורת, כי נוהג חריג זה הוביל למצב ים שבהם גם כשחבר ועד עובדים התמודד במכרז, כיהן נציג ועד עובדים אחר כחבר בוועדת הבוחנים במכרזו.
מצב זה עלול לפגוע בהגינות המכרז ובשוויוניות.
משרד מבקר המדינה מעיר, כי היה על הממונה על מערכת הביטחון בנש"ם להביא את האישור של ההסתדרות בנוגע לנציג מטעמה בהרכבי ועדות בוחנים במשהב"ט לאישור נציב שירות המדינה, כנדרש בתקשי"ר.
בהתייחסותם מנובמבר 2015 ,לממצאי הביקורת, ציינו נש"ם ומשהב"ט כי הם פועלים עם ההסתדרות למציאת פתרון לסוגיה.
העברת חוות דעת לגבי מועמד טרם התכנסות ועדה ממליצה - הממונה על מערכת הביטחון בנש"ם אמורה הייתה לכהן כנציגה חיצונית יחידה בוועדה ממליצה, במסגרת הליך בחירה שהתקיים מכוח הוראת משהב"ט העוסקת באיוש משרות בחו"ל.
בביקורת עלה כי היא לא התייצבה לדיון בוועדה לנוכח אילוצים דחופים ובלתי צפויים.
עם זאת, יום לפני התכנסות הוועדה, סוכם בינה לבין גורמי אמ"ש שהיא תעביר אליהם בכתב את התייחסותה ואת עמדתה ביחס להתאמת המועמדים לתפקיד.
בהתייחסותה ציינה שלאחר שבחנה את נתוני המועמדים הגיעה למסקנה שאף לא אחד מהם מתאים למשרה.
משרד מבקר המדינה מעיר, שאמנם על פי ההוראה נוכחותו של נציג נש"ם בוועדה אינה נדרשת לצורך הרכבה החוקי של הוועדה, אך הדרך שבה נקטה הממונה על מערכת הביטחון בנש"ם, הגב' איילה גונן-אושרי , כדי לפצות על היעדרותה, אינה תקינה.
החלטתה של הממונה על מערכת הביטחון בנש"ם להעביר את חוות דעתה בכתב ובלי שתתרשם ישירות מהמועמדים, אינה הולמת עקרונות של ניהול מכרזים.
ראוי היה שהממונה על מערכת הביטחון בנש"ם הייתה נמנעת מהדרך שבה נקטה.
פיקוח ובקרה של נש"ם פעולות של פיקוח ובקרה אמורות להיעשות באופן שוטף בכל ארגון במהלך פעילותו.
מטרתן לאתר נקודות תורפה, חסמים וכשלים בפעילות הארגון כדי להציע תיקונים ולטייב את תהליך העבודה.
היחידה שבראשה עומדת הממונה על מערכת הביטחון בנש"ם מופקדת על גיבוש מדיניות נש"ם ויישומה בין היתר במשהב"ט בתחומי משאבי אנוש, מינהל, ארגון ותקינה.
פיקוח ובקרה על התנהלות משהב"ט הם מהתחומים העיקריים שבהם עוסקת היחידה.
בביקורת עלה שבידי נש"ם מספר אמצעים לעריכת פיקוח ובקרה על אופן התנהלות משרדי ממשלה בתחום משאבי האנוש בכלל והליך איוש משרות בפרט, ובין השאר על התנהלותם השגורה והקבועה מול נש"ם, הכוללת בין היתר אישור תיאורי תפקיד ואישור דרישות סף.
אחד האמצעים העיקריים לעריכת הפיקוח והבקרה הוא מערכת ממוחשבת (להלן - מרכב"ה) משרד הביטחון 235 .
:שם הדוח משרד הביטחון - הליכים לאיוש משרות במשרד הביטחון מסגרת הפרסום: דוח שנתי 66ב שנת פרסום: התשע"ו- 2016 אשר מאפשרת לאגף בחינות ומכרזים בנש"ם לפקח על עריכת מכרזי כוח אדם במשרדי הממשלה.
עם זאת, מטעמי ביטחון משהב"ט אינו מחובר למרכב"ה.
משכך, נש"ם מיישמת שני אמצעים עיקריים לעריכת פיקוח ובקרה על הליכים לאיוש משרות במשהב"ט: הראשון הוא פיקוח של הממונה על מערכת הביטחון בנש"ם על התנהלותו השגורה והקבועה של משהב"ט; השני, אשר נועד לפצות על כך שאין באפשרות נש"ם לקיים בקרה ממוחשבת באמצעות מרכב"ה, הוא הקצאת בקר מיוחד למשהב"ט מטעם נש"ם, אשר אמור לבחון את התנהלות משהב"ט בניהול מכרזים ולפקח עליהם.
בחינת אמצעים אלה העלתה כלהלן: 1.
הממונה על מערכת הביטחון בנש"ם - נמצאו ליקויים בפיקוח ובבקרה שהפעילה הממונה על מערכת הביטחון בנש"ם ב תחום איוש משרות במשהב"ט, כפי שפורטו לעיל.
בקרים מטעם נש"ם - בהתייחסותה מאוקטובר 2011 לממצאי הביקורת הקודמת, ונוכח אי-הרלוונטיות של מרכב"ה בעבודת הבקרה על משהב"ט, ציינה נש"ם: "כפתרון ביניים, אגף המכרזים בנש"מ הקצה בקר מטעמו במיוחד למשרד הביטחון, במטרה לייעל את הפיקוח והבקרה ולאפשר הנחייה ותיקון ליקויים בעת התרחשותם".
בעקבות הביקורת הקודמת שיבצה נש"ם בשנת 2012 עובדת כרכזת בקרה על מכרזים שבאחריות משהב"ט.
מדוחות שערכה עלה, כי הבקרה התייחסה לתחומים הבאים: הרכב ועדת הבוחנים, תיק המכרז שהוכן לכל בוחן, תדרוך חברי ועדת הבוחנים, אופן מתן ציונים למועמדים ומילוי גיליונות הערכה, עריכת פרוטוקול והתנהלות חברי הוועדה.
בביקורת עלה כי נוכח חילוקי דעות בין רכזת הבקרה ובין מרכזת ועדת הבוחנים באמ"ש מפברואר 2014 , סוכםבין נציגי אמ"ש לנציגי נש"ם בפברואר 2015 , כי בשלב זה לא תימשך הבקרה של נש"ם על מכרזים במשהב"ט, וכי "אם יתעורר צורך בבקרה - ישלח בקר אחר מטעם נש"ם".
בפגישה שקיימו נציגי משרד מבקר המדינה במרץ 2015 עם מנהלת אגף בחינות ומכרזים בנש"ם ציינה האחרונה, כי נש"ם מעסיקה שלושה בקרים בלבד, אחת מהם היא רכזת הבקרה שבינה ובין אמ"ש התגלעו חילוקי דעות, לבקר נוסף אין את הסיווג הנדרש על מנת לעבוד עם משהב"ט, והשלישית חדשה בתפקיד.
מעבר לכך, שלושת הבקרים אמורים לערוך בקרות בכל משרדי הממשלה, דבר המקשה על עריכת בקרה תכופה במשהב"ט.
כך שבפועל, במועד סיום הביקורת לא הוקצו בקרים מיוחדים מטעם נש"ם לבקרה על עריכת מכרזים במשהב"ט, ולמעשה מאז פברואר 2014 ועד מוע ד סיום הביקורת, ספטמבר 2015 , נש"ם לא ערכה בקרות נוספות באמצעות בקרים מיוחדים מטעמה על מכרזים שבאחריות משהב"ט.
בשנת 2011 קיבלה הממשלה החלטה 41 על הקמת ועדה בראשות נציב שירות המדינה שתגבש תכנית מפורטת לביצוע רפורמה בניהול ופיתוח הון אנושי בשירות המדינה.
בשנת 0132 אימצה הממשלה42 את עיקרי דוח ועדה זו43 , וביניהם את ההחלטה על הקמת אגף בקרה שיופקד על בקרת ניהול ההון האנושי בכל תחומי הפעילות שנש"ם מופקדת עליהם (להלן - אגף הבקרה).
41 'החלטת ממשלה מס 3933 מיום 18.
42 'החלטת ממשלה מס481 מיום 30.
ועדת הרפורמה לשיפור מנגנוני ניהול ההון האנושי בשירות המדינה 236 דוח שנתי66ב .
שם הדוח: משרד הביטחון - הליכים לאיוש משרות במשרד הביטחון מסגרת הפרסום: דוח שנתי 66ב שנת פרסום: התשע"ו- 2016 משרד מבקר המדינה מעיר, כי פיקוח ובקרה אינ ם פעולות הנעשות רק כאשר מתעורר צורך בכך.
אלו פעו לות האמורות להתקיים במקביל לפעילות השוטפת, ומטרתן לאתר בין היתר פגמים, נקודות תורפה וצווארי בקבוק, על מנת להציע תיקונים ולטייב את תהליך העבודה.
חשיבותם של הליכי הפיקוח והבקרה מתעצמים נוכח הליקויים שעלו בביקורת זו.
כמו כן, לפיקוח ולבקרה של נש"ם על מכרזים במ שהב"ט חשיבות יתרה נוכח העובדה שמשהב"ט אינו מקושר למרכב"ה, ונוכח העובדה שהחל מפברואר 2014 אין כל בקרה של נש"ם על תהליכי המכרזים במשהב"ט באמצעות בקרים.
כמו כן, טרם מוסדו הליכים חלופיים שיהיה בהם כדי לפצות על כך, שכן ב ירור שערכו נציגי משרד מבקר המדינה עם נש"ם העלה, שהיא טרם ערכה את ההתאמות הנדרשות לצורך הפעלת סמכויותיו של אגף הבקרה על משהב"ט.
כתוצאה מכך, הגורם המפקח היחיד על משהב"ט בתחום הוא הממונה על מערכת הביטחון בנש"ם, שגם בפעילותה בתחום הפיקוח על איוש משרות במשהב"ט נמצאו מספר ליקויים כאמור לעיל.
על כן, הפיקוח והבקרה על ניהול הליכי איוש משרות במשהב"ט לוקים בחסר, ויש למצוא לאלתר פתרון למצב זה.
בהתייחסותה מנובמבר 2015 לממצאי הביקורת ציינה נש"ם, כי עקב היעדר כוח -אדם לא נערכה בקרה צמודה במכרזי משהב"ט, ובימים אלה היא בוחנת דרך לביצוע בקרה נוספת.
עוד ציינה נש"ם, כ י אגף הבקרה שהוקם החל בגיבוש "חליפות בקרה " למספר תהליכים, ואף התניע תהליך של סקרי סיכונים במספר נושאים.
תחום איוש משרות בשירות המדינה מוסדר בחוק, בתקשי"ר, בהוראות ובהלכה פסוקה של בתי המשפט, שנועדו להסדיר קבלת עובדים לשירות המדינה בהליך שקוף, תחרותי, הוגן ושוויוני במטרה לאייש משרות על ידי המועמד המתאים ביותר למשרה מבין כלל המועמדים.
משהב"ט מאייש משרות רבות באמצעות מכרזים, כמו גם מספר לא מבוטל של משרות בהליכים חלופיים.
משרד מבקר המדינה מציין לטובה את הצעדים שנקטו משהב"ט בכלל ואמ"ש בפרט בעקבות הביקורת הקודמת בתחומים הבאים: ביטול נוהל "דיון מקדים", הקמת מערכת ממוחשבת לניהול מכרזים, ושיפור בתחום רישום פרוטוקול בוועדות בוחנים.
עם זאת, גם במסגרת ביקורת זו נמצאו ליקויים, חלקם חמורים, בהתנהלות גורמים במשהב"ט ובנש"ם, הן במסגרת איוש משרות בדרך של מכרז והן במסגרת ההליכים החלופיים.
הליקויים הללו משקפים אי - הקפדה על עקרונות יסוד של אובייקטיביות, שוויוניו ת ושקיפות באיוש המשרות ובמקרים מסוימים גם אי-הקפדה על הוראות התקשי"ר.
:שם הדוח משרד הביטחון - הליכים לאיוש משרות במשרד הביטחון מסגרת הפרסום: דוח שנתי 66ב שנת פרסום: התשע"ו- 2016 מבקר המדינה רואה בחומרה את הליקויים המהותיים שצוינו בביקורת זו בנוגע להליכים לאיוש המשרו ת הבכירות במשהב"ט.
לדעת מבקר המדינה, ליקויים מהותיים אלה מחייבים נקיטת צעדים על ידי נציב שירות המדינה להידוק הפיקוח והבקרה על הליכי איוש משרות במשהב"ט.
יש לראות בביקורת זו התראה ותמרור לעתיד, ועל משהב"ט ועל נש"ם ליתן דעתם לליקויים אלה ולהשלכותיהם, ולפעול ביתר שאת לתיקונם.
הישנותם של מקרים דומים בעתיד תוביל להמלצה מפורשת של מבקר המדינה על נקיטת צעדים משמעותיים ואופרטיביים, עד כדי ביטול המינויים שבהם יתגלו ליקויים.
יודגש כי קיימת חשיבות גדולה באיוש ראוי של משרות בשירות הציבורי בכלל, ושל משרות בכירות בפרט.
זאת משום שהמכהנים במשרות אלה, מעצם בכירותם, מתווים את הדרך, קובעים את המדיניות ומובילים אחריהם עובדים רבים.
משכך, חשוב לוודא את תקינות ההליכים לבחירתם ואת עמידתם בעקרונות של מינהל ציבורי תקין.
זאת, על מנת לשמור על טוהר השירות הציבורי ועל מנת שלא ייפגע אמון הציבור בו.
שם הדוח: רפאל מערכות לחימה מתקדמות בע״מ - התקשרויות רפאל מערכות לחימה מתקדמות בע"מ עם מומחים מסגרת הפרסום: דוח שנתי 66ב שנת פרסום: התשע"ו- 2016 מבוא .
רפאל היא חברה ממשלתית, העוסקת בפיתוח ובייצור של אמצעי לחימה מתקדמים, כגון טילים ומערכות הגנה.
רפאל מתקשרת מדי שנה בשנה לצורך ביצוע פעילותה עם כ -400 מומחים בתחומים שונים.
ההיקף הכספי של ההתקשרויות בשנים 2012 ו- 2013 הסתכם בכ- 84 מיליון ש"ח.
בנוהל מומחים מוגדר מומחה כאדם בעל ידע וכישורים מיוחדים, בקי, מנוסה ומיומן, המהווה סמכות מקצועית בתחום מקצועו.
לפי הוראות חוק חובת המכרזים על רפאל, כחברה ממשלתית, לקיים מכרז פומבי, הנותן לכל אדם הזדמנות שווה להשתתף בו, בין היתר, כדי לרכוש שירותים, כגון שירותי מומחה.
מכוח החוק התקין שר הביטחון את התקנות, שבהן נקבעו הנסיבות שלגביהן יחול פטור מחובת קיום המכרז.
עד ליוני 2013 פעלו ברפאל שבע ועדות לבחירת מומחים, הבוחנות את הצורך במומחה ומאשרות את ההתקשרות איתו מבחינה מקצועית.
שלוש מהן פעלו בחטיבות העסקיות שברפאל: חמ"ח, מנור וחט"ל, לצורך בחירת מומחים לפרויקטים ולמו"פ; וארבע ועדות פעלו בהנהלת רפאל, וביניהן ועדה לבחירת מומחים תפעוליים.
בעקבות שינוי ארגוני שערכה רפאל, מינה מנכ"ל רפאל בתקופה יולי -ספטמבר 2013 תשע ועדות לבחירת מומחים בחטיבות ובהנהלה.
בנוהל מומחים נקבע, כי הוועדה לבחירת מומחים תאשר התקשרות עם מומחה בהתאם לתחומי פעילותו; כי הוועדה תוכל לפעול גם כוועדת מכרזים לבחירת הספק שיספק את שירותי המומחה, אם מנכ"ל רפאל ימנה אותה לכך; וכי ההתקשרויות עם מומחים תעשינה גם בהתאם לנוהלי הרכש של רפאל.
לפי נוהל הרכשה, מנכ"ל רפאל ממנה באישור הדירקטוריון את חברי ועדות המכרזים.
עד לינואר 2014 , מועד עדכון נוהל ההרכשה, פעלו ברפאל ועדות הרכשה לבחירת ספקים שלא בדרך מכרז.
תפקיד ועדות המכרזים וועדות ההרכשה להחליט, בין היתר, על מתן פטור ממכרז להתקשרות עם ספק.
בחודשים ינואר -נובמבר 2014 בדקמשרד מבקר המדינה את ההתקשרויות של רפאל עם מומחים, בעיקר בתקופה יולי 2011 - דצמבר 2013 .
בדיקות השלמה נערכו במרץ ובספטמבר 2015 ,.
נבדקו הפיקוח והבקרה של דירקטוריון רפאל על דיווחי ההנהלה בעניין ההתקשרויות הרכב ועדות המכרזים ומתן פטור ממכרז על ידיהן, והעמידה של רפאל בהוראות התקנות ובנהליה בכל הנוגע לתהליכי ההתקשרויות.
ממצאי הביקורת שהעלה משרד מבקר המדינה בנושאים אלה מכוונים לרפאל, לפי הקשרם של הדברים, ולא למומחים.
אין בדוח זה משום נקיטת עמדת מבקר המדינה בדבר כישוריהם ומקצועיותם של המומחים.
הביקורת נערכה ברפאל: ב לשכת המנכ"ל, בלשכת הסמנכ"ל למשא "ן וארגון, באגף כספים ובקרה, במת"ל, בחמ"ח, במנור ובחט"ל.
בחט"ל נבדק מספר מצומצם של היבטים הנוגעים להתקשרויות עם מומחים.
רפאל מערכות לחימה מתקדמות בע״מ 181 .
:שם הדוח רפאל מערכות לחימה מתקדמות בע״מ - התקשרויות רפאל מערכות לחימה מתקדמות בע"מ עם מומחים מסגרת הפרסום: דוח שנתי 66ב שנת פרסום: התשע"ו- 2016 ליקויים בפיקוח ובבקרה של הדירקטוריון על ההתקשרויות עם המומחים .
אי-זימון ישיבות הדירקטוריון ופגמים בתיעוד 1.
לפי חוק החברות הממשלתיות, יו"ר הדירקטוריון יזמן את ישיבות הדירקטוריון ויקבע את סדר יומן על פי צורכי החברה.
עוד נקבע בחוק, כי בין תפקידי הדירקטוריון לקבוע מדי שנה בשנה את תקן עובדי החברה והמועסקים בשירותה, ולעקוב ברציפות אחר הגשמת התכניות והתקציבים של החברה.
משרד מבקר המדינה העלה, כי בשנת 2012 יו"ר הדירקטוריון דאז לא זימן ישיבה בנושא ההתקשרויות שערכה רפאל עם המומחים בשנת 2011 .
ממילא הדירקטוריון לא דן ביישום התכנית להתקשרויות עם המומחים לשנה זו, ובכלל זה מספרם, תחומי עיסוקם ונחיצותם.
בנוסף לכך, אין ברפאל סימוכין לכך, כי הדירקטוריון דן בשנת 2013 ביישום התכנית לשנת 2012 .
בשנים 2014 -2011 לא דן הדירקטוריון בתכניות להתקשרויות עם המומחים שיועסקו בשירות רפאל.
משרד מבקר המדינה מעיר, כי פעילות הדירקטוריון דלעיל בעניין ההתקשרויות עם המומחים אינה עולה בקנה אחד עם הדרישות בחוק החברות הממשלתיות לעקוב ברציפות אחר הגשמת התכניות של החברה.
בהתייחסותה לממצאי הביקורת הודיעה רפאל למשרד מבקר המדינה באוגוסט 2015 , כי באוגוסט 2013 דן הדירקטוריון בדיווח הנהלת רפאל לגבי ההתקשרויות עם מומחים בשנת 2012 ואישר אותו, וכי הדבר לא קיבל"ביטוי מדויק בפרוטוקול" הישיבה.
בעניין התיעוד הנדרש של ישיבות הדירקטוריון נקבע בחוק החברות, התשנ"ט - 1999 (להלן- חוק החברות), כי חברה תערוך פרוטוקולים של ההליכים בישיבות אלה.
בחוזר של רשות החברות הממשלתיות מנובמבר 2003 בעניין עבודת הדירקטוריון של חברה ממשלתית נקבע כי יו"ר ישיבת הדירקטוריון יהיה אחראי לרישום פרוטוקולים בישיבה שישקפו את הדברים שנדונו בה וייפרטו את עיקרי הדברים בשם אומרם.
בפסק הדין של בית המשפט הגבוה לצדק - אילן נ' עיריית תל אביב יפו ואח'7 , הושם דגש על חשיבות עריכת פרוטוקול מלא ואמין בדיונים.
על פי פסק הדין: " כסדרי המינהל התקינים, חייבת ועדה לרשום פרוטוקול אשר ישקף את עיקרי המידע שהובא לפניה ואת ההחלטות שנתקבלו בעקבות אותו מידע", ופיקוח ובקרה על התנהלותה של ועדה "יהיו אפקטיוויים רק אם נדאג מראש לדיווח מהימן וראוי באשר להליכי קבלת ההחלטות בוועדה, ותירגום צורך זה לענייננו יחייב מעצמו עריכה של פרוטוקול אשר ידבר בעד עצמו ויספק מידע נדרש וראוי לביקורת ולפיקוח על עבודת הוועדה".
7 בג"ץ 3751/03 'אילן נ' עיריית תל אביב יפו ואח, פ"ד נט(3 ,)עמ' 833-832 בעניין מכרז לבחירת מצילים.
שם הדוח: רפאל מערכות לחימה מתקדמות בע״מ - התקשרויות רפאל מערכות לחימה מתקדמות בע"מ עם מומחים מסגרת הפרסום: דוח שנתי 66ב שנת פרסום: התשע"ו- 2016 משרד מבקר המדינה מעיר ליו"ר הדירקטוריון, מר יצחק גת, כי הפרוטוקול של ישיבת הדירקטוריון מאוגוסט 2013 לא כלל התייחסות בכל הנוגע להתקשרויות עם מומחים, כנדרש בחוק החברות, ולפיכך הפרוטוקול של הישיבה לא נתן תמונה מלאה וממצה של מהלך הישיבה בעניין זה, כנדרש בחוזר של רשות החברות מנובמבר 2003 .
, בפסיקה ועל פי כללי מינהל תקין בכך יש כדי להביא לאבדן מידע חשוב, כגון הערות חברי הדירקטוריון והסברי ההנהלה בעניין השיקולים להתקשרויות עם המומחים, התרומה מפעילותם ועלויות ההתקשרויות.
עוד מעיר משרד מבקר המדינה, כי נוכח הפגמים בעריכת הפרוטוקול, נפגעה השקיפות הנדרשת לגבי פעילות הדירקטוריון ורפאל בנושא התקשרויות עם מומחים, וכן נפגעה היכולת לפקח ולבקר את פעילותם, לרבות על ידי רשות החברות הממשלתיות.